title: مصطفى سوينݣا
text: مصطفى لفكاك (إمينتانوت - 1986)، و اللي معروف ب سميت مصطفى سوينݣا، هو يوتوبر مغريبي، معروف بلبرنامج اللي كيدير ب دّارجة، و اللي سميتو "أجي تفهم". ف 2014، ربح سوينݣا لجائزة د الشخصية د لعام ف النسخة السابعة د لمسابقة د ماروك ويب أواردس ف لفئة ديال لإبداع.
  
  حياتو 
  تولد مصطفى سوينݣا ف إيمينتانوت ف 1986، ولكن ملًي كان صغير رحلو دارهم للدار لبيضا وتمًا فين كبر تا خدا لباك و موراها الشهادة د تقني متخصص فلمعلوميات. خدم مصطفى عام و نص ولكن من بعد خرج من لخدمة حيت ماعجبوش لحال يبقا خدًام غي موظف و ماعندو تا أحلام.
  
  مشا مصطفى ل سلا وتمًا قرا السيرك تلت سنين، و تخرًج فنان د السيرك مؤدي، ومخرج مسرحي متخصص ف السيرك. بدا سوينݣا ف ليوتوب مع عبد الله أبو جاد، قبل ما يولًي تيخدم لراسو و دار لبرنامج ديال أجي تفهم و تا الشركة ديالو. الاصل ديال لّقب ديالو "سوينݣا" هي حركة بهلوانية كاتدار فالسيرك عندها نفس سّمية.
  
  ف نونبر 2022، خرّج سيرية جديدة ديال "أجي تفهم" على تّاريخ د لمغريب معا توارخي نبيل مولين.
  
  روابط خارجية 
   لقاء ڤيديو كيهضر فيه سوينݣا على حياتو و لمسار ديالو
  
  عيون لكلام 
  
  يوتوبر مغريبي
  بيوغرافيا د رجال
  زيادة 1986
  ناس حيين
  لمغاربا
  ناس تزادو ف إيمينتانوت